paragraph_text: Osvoji Jadran je izvorna hrvatska društvena igra koju mogu igrati 2 do 6 igrača. Simulacija je hrvatskog Jadrana u društvenoj igri. Igrač kroz igru upoznaje nacionalne parkove, parkove prirode, zaštićene i ugrožene vrste Jadrana, otkriva potonule brodove, avione, autohtonost svakog istaknutog otoka, mjesta ili grada na otoku ili u priobalju... Kreirala ju je Puljanka Sanja Vale Čupić, a izdavač je tvrtka Adrinaut iz Pule.